|  |  |  |
| --- | --- | --- |
|   |  |  |

**Vrtec OŠ Korena**

**Zg. Korena 32**

**2242 Zg. Korena**

**Telefon: 026300651**

**Email:** [**http://vrtec-korena.si/**](http://vrtec-korena.si/)

Datum: 14. 5. 2020

**OBVESTILO ZA STARŠE**

**PRIHAJANJE IN ODHAJANJE OTROK V VRTEC IN IZ VRTCA V ČASU POSEBNIH RAZMER**

Na podlagi priporočil NJZ in Zavoda RS za šolstvo, smo pripravili ukrepe za starše otrok, ki bodo prihajali in odhajali v vrtec in iz vrtca v času epidemije COVID – 19.

S predpisanimi ukrepi želimo v največji možni meri zmanjšati tveganje za možni prenos okužb in vzpostaviti varno in spodbudno okolje za otroke in zaposlene v vrtcu. Otrokom želimo zagotoviti dobro počutje, saj otroci potrebujejo varno in stabilno okolje, zato starše naprošamo, da predpisane ukrepe upoštevajo.

* Starši morajo vodstvu vrtca sporočiti, da bodo otroka ponovno pripeljali v vrtec. Ob prihodu otroka prinesejo podpisano izjavo **Izjava staršev pred vstopom otroka v vrtec**, ki je pritrjena na spletni strani vrtca oz. jo dobite v vrtcu. To si lahko natisnete, temeljito preberete, izpolnite in podpišete.
* **Prosimo, da starši upoštevate čas bivanja otroka v vrtcu, katerega ste navedli. Le tako bomo lahko optimalno organizirali delo.**

**V vrtec naj prihajajo le zdravi otroci.**

* Starše seznanjamo, da je ob ponovnem odprtju vrtca tveganje za prenos okužbe z virusom SARS-CoV-2 večje. Temu ustrezno naj skušajo zaščititi svoje morebitne starejše ali imunsko oslabele sorodnike oziroma osebe, ki so jim blizu – kontakt z njimi naj bo le na zadostni razdalji in z uporabo maske.
* **Za zaščito tako osebja kot otrok pred okužbo s SARS-CoV-2 je potrebno, da v vrtec prihajajo le zdravi otroci in osebje, potrebno je tudi izvajanje splošnih higienskih in ostalih ukrepov:**
* Redno in temeljito umivanje rok z milom in vodo.
* V primeru, da voda in milo nista dostopna, si roke razkužimo z namenskim razkužilom za roke.
* Umivanje ali razkuževanje rok je potrebno pred jedjo, po jedi, po prihodu iz stranišča, ali pred in po menjavi plenic, po prihodu iz sprehoda oz. igranja zunaj, po vsakem prijemanju kljuk, npr. vstopanje v igralnice, po dotikanju ograje ali po dotikanju drugih površin...
* Ne dotikajmo si obraza (oči, nosu in ust) z nečistimi/neumitimi rokami.
* Upoštevanje pravilne higiene kihanja in kašlja (preden zakašljamo/kihnemo, si pokrijemo usta in nos s papirnatim robčkom ali zakašljamo/kihnemo v zgornji del rokava). Papirnat robček po vsaki uporabi odvržemo med odpadke in si nato umijemo roke z milom ter vodo.
* Upoštevanje medosebne razdalje, 1,5 - 2 metra
* Če je mogoče, ne uporabljamo javnega prevoza
* Vsi pogovori, sestanki naj se po možnosti opravijo po telefonu ali preko računalniške povezave
* Uporaba mask v zaprtih prostorih v skladu s priporočili.

**V primeru, da otrok v vrtcu zboli:**

* Z vročino in drugimi znaki akutne okužbe dihal, se otroka takoj izolira v posebnem prostoru.
* Če je mogoče, mu nanesemo masko.
* O bolezni takoj obvestimo starše ali skrbnike.
* Če je pri otroku potrjena okužba COVID-19, starši o tem obvestijo vrtec.

Kolektiv vrtca Korena